**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555 -Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ԾԱՌԱՅՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

2016 թվականի նոյեմբերի 10-ից մինչև նոյեմբերի 30-ն ընկած ժամանակահատվածում «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ–ում (այսուհետ` ՊՈԱԿ) բյուջեի հետ փոխհարաբերությունների և հարկային մարմնի կողմից վերահսկվող ՀՀ օրենսդրության առանձին պահանջների կատարման ճշտության ստուգման արդյունքների հիման վրա 2016թ.-ի դեկտեմբերի 9-ին կազմված թիվ 1011513 ակտով առաջադրվել է ***199,934,924 (հարյուր իննսունինը միլիոն ինը հարյուր երեսունչորս հազար ինը հարյուր քսանչորս)***  լրացուցիչ (պետական բյուջե վճարման ենթակա) հարկային պարտավորություն, որից`

* **ԱԱՀ – *199,098,478 դրամ,***

**- շահութահարկ – 836,446 դրամ:**

ՊՈԱԿ-ի կողմից ***199,098,478 դրամի*** հարկային պարտավորությունների կատարումն անհնար է, ուստի անհրաժեշտ է ՀՀ կառավարության համապատասխան որոշումը նշված գումարը` ՊՈԱԿ-ին հատկացնելու վերաբերյալ:

1. **Առաջարկվող կարգավորման բնույթը**

Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացում կատարելու և Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայությանը գումար հատկացնելու մասին ՀՀ կառավարության որոշման նախագծով առաջարկվում է ՀՀ ԳՆ սննդամթերքի անվտանգության պետական ծառայությանը տրամադրել 199,098.5 հազ. դրամ առաջադրված լրացուցիչ հարկային պարտավորությունը մարելու նպատակով:

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է ՀՀ ԳՆ սննդամթերքի անվտանգության պետական ծառայության աշխատակազմի կողմից:

**4.Ակնկալվող արդյունքը**

Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացում կատարելու և Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայությանը գումար հատկացնելու մասին ՀՀ կառավարության որոշման նախագծի ընդունման դեպքում ՀՀ ԳՆ սննդամթերքի անվտանգության պետական ծառայությանը կհատկացվի 199,098.5 հազ. դրամ: